Aretha Franklin
Aretha Franklin (Memphis, 25. marta 1942. – Detroit, 16. augusta 2018.) bila je američka soul pjevačica. Rođena je kao kćerka poznatog baptističkog propovjednika, a od malih nogu su je poučavale zvijezde gospel kao što su Mahalia Jackson i Clara Ward. Kasnih 1960-ih, Aretha je bila na vrhuncu svoje kreativne moći. Pjesme poput “Respect” i “Chain Of Fools” postale su klasika preko noći. Uprkos ličnim problemima, 1968. godine snimila je jedan od najimpresivnijih soul albuma tog perioda - "Lady Soul". Arethina karijera počela je da gubi svoj sjaj krajem 1970-ih, sve dok joj počasna uloga u filmu "Braća bluz" nije vratila nekadašnju slavu. 1980-e su bile bogate hitovima poput “Freeway Of Love” i “Who’s Zooming Who”, a pevala je i u duetu sa George Michaelom i grupom Eurythmics. Bila je poznata po tome što su je zvali "Kraljica soula", a glasine su govorile da je njen glas imao raspon od četiri oktave. Sa njom se poredi i mlada engleska pevačica Joss Stone. Njeno kumče je Whitney Houston, bila je udata i ima 4 sina, a osvojila je čak 19 Gremija. Na njene rođendane Chaka Khan nastupa kao muzički gost.